CELEX: 32018D0918
Language: et
Date: 2018-06-22 00:00:00
Title: Nõukogu rakendusotsus (EL) 2018/918, 22. juuni 2018, millega lubatakse Saksamaal ja Poolal kohaldada erimeedet, millega tehakse erand direktiivi 2006/112/EÜ (mis käsitleb ühist käibemaksusüsteemi) artiklist 5

28.6.2018   
            
            
               ET
            
            
               Euroopa Liidu Teataja
            
            
               L 163/17
            
         NÕUKOGU RAKENDUSOTSUS (EL) 2018/918,
   22. juuni 2018,
   millega lubatakse Saksamaal ja Poolal kohaldada erimeedet, millega tehakse erand direktiivi 2006/112/EÜ (mis käsitleb ühist käibemaksusüsteemi) artiklist 5
   EUROOPA LIIDU NÕUKOGU,
   võttes arvesse Euroopa Liidu toimimise lepingut,
   võttes arvesse nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi, (1) eriti selle artikli 395 lõiget 1,
   võttes arvesse Euroopa Komisjoni ettepanekut
   ning arvestades järgmist:
   
               (1)
            
            
               Komisjonis vastavalt 9. jaanuaril 2018 ja 22. jaanuaril 2018 registreeritud kirjaga on Saksamaa ja Poola taotlenud luba kohaldada erimeedet, millega tehakse erand direktiivi 2006/112/EÜ sätetest seoses uue silla ehitamisega Küstrin-Kietzi ja Kostrzyn nad Odrą vahele.
            
         
               (2)
            
            
               Komisjon teavitas 5. märtsi 2018. aasta kirjas teisi liikmesriike Saksamaa ja Poola taotlusest. Komisjon teatas 6. märtsi 2018. aasta kirjades Saksamaale ja Poolale, et tal on taotluste hindamiseks kogu vajalik teave.
            
         
               (3)
            
            
               Vastavalt Saksamaa ja Poola vahel sõlmitavale lepingule tuleks käibemaksu mõtte käsitada kõiki kauba- ja teenusetarneid, ühendusesisest kaupade soetamist ja kaupade importi, mis on ette nähtud olemasoleva piirisilla lammutamiseks ja uue piirisilla ehitamiseks Küstrin-Kietzi ja Kostrzyn nad Odrą vahel, toimuvaks Poola territooriumil.
            
         
               (4)
            
            
               Saksamaa ja Poola on seisukohal, et lepingu maksualased sätted on põhjendatud, et lihtsustada käibemaksukohustuste täitmisega seotud menetlust. Ilma selliste säteteta oleks tehinguid vaja eristada selle territooriumi alusel, kus need toimuvad, mis põhjustaks tööde teostamise eest vastutavatele alltöövõtjate maksualaseid komplikatsioone.
            
         
               (5)
            
            
               Pidades silmas, et taotletav erimeede lihtsustab käibemaksu kogumise menetlust ning et selle võimalik mõju liikmesriikide kogutavale maksutulule lõpptarbimise etapis oleks tühine, on asjakohane teha erand direktiivi 2006/112/EÜ sätetest ning näha ette, et käibemaksu kogumise eesmärgil toimuvad kõik kauba- ja teenusetarned, ühendusesisene kaupade soetamine ja kaupade import, mis on ette nähtud olemasoleva piirisilla lammutamiseks ja uue piirisilla ehitamiseks Küstrin-Kietzi ja Kostrzyn nad Odrą vahel, Poola territooriumil ja seega kohaldatakse nende suhtes Poolas kehtivat käibemaksu.
            
         
               (6)
            
            
               Erand ei mõjuta käibemaksust laekuvaid liidu omavahendeid,
            
         ON VASTU VÕTNUD KÄESOLEVA OTSUSE:
   Artikkel 1
   Erandina direktiivi 2006/112/EÜ artiklist 5 lubatakse Saksamaal ja Poolal käsitada Küstrin-Kietzi ja Kostrzyn nad Odrą vahelise piirisilla ehitusplatsi Poola territooriumi osana tarnitavate kaupade ja osutatavate teenuste ning ühendusesisese kaupade soetamise ja imporditavate kaupade puhul, mis on ette nähtud olemasoleva piirisilla lammutamiseks ja uue piirisilla ehitamiseks.
   Artikkel 2
   Käesolev otsus on adresseeritud Saksamaa Liitvabariigile ja Poola Vabariigile.
   
      Luxembourg, 22. juuni 2018
      
         
            Nõukogu nimel
         
         
            eesistuja
         
         V. GORANOV
      
   
   
      (1)  ELT L 347, 11.12.2006, lk 1.